Το **Φίλαθλο Σωματείο Εορδαϊκός Πτολεμαΐδας Ακαδημία Ποδοσφαίρου** είναι ελληνικό ποδοσφαιρικό σωματείο το οποίο εδρεύει στην Πτολεμαΐδα. Τα χρώματα του είναι το πράσινο και το κίτρινο. Χρησιμοποιεί ως αγωνιστική έδρα το Δημοτικό Στάδιο Πτολεμαΐδας «Αιμίλιος Θεοφανίδης», το οποίο έχει χωρητικότητα 4.000 θέσεων. Είναι σημαντική ομάδα της Δυτικής Μακεδονίας καθώς διέπρεψε στη Β΄ Εθνική και στη Γ΄ Εθνική από τα τέλη της δεκαετίας του 1970 έως και τα μέσα της δεκαετίας του 1990.

Ιστορία
-------

### Α.Γ.Σ. Εορδαϊκός Πτολεμαΐδας (1978–1996)

Το 1978 οι δυο ομάδες της Πτολεμαΐδας, ο ιστορικός Α.Σ. Άρης Πτολεμαΐδας (έτος ίδρυσης 1928) με μεγάλες επιτυχίες και πολλές παρουσίες στη Β΄ Εθνική και ο Πτολεμαίος Πτολεμαΐδας (έτος ίδρυσης 1926) αποφάσισαν να συγχωνευτούν και από τη συγχώνευση προέκυψε ο «**Αθλητικός Γυμναστικός Σύλλογος Εορδαϊκός Πτολεμαΐδας**» ως μετονομασία του Α.Σ. Άρη Πτολεμαΐδας και η Αναγέννηση Πτολεμαΐδας ως μετονομασία του Πτολεμαίου Πτολεμαΐδας, που θα αποτελούσε θυγατρική του Α.Γ.Σ. Εορδαϊκού Πτολεμαΐδας.

Οι πρόεδροι του Α.Σ. Άρη Πτολεμαΐδας και του Πτολεμαίου Πτολεμαΐδας που διαπραγματεύτηκαν τη συγχώνευση ήταν οι Γιώργος Γάκης και Δημήτρης Ξυνός ή Ξενόπουλος, αντίστοιχα. Η πρώτη διοίκηση του Α.Γ.Σ. Εορδαϊκού Πτολεμαΐδας αποτελούνταν από τον πρόεδρο Δαβάκο Χρήστο και τους Γάκη Γιώργο, Εσπερίδη Στέλιο, Γιαννακίδη Φίλιππα, Τσαχουρίδη Αλέκο, Βουδαντά Χρήστο, Κούση Παναγιώτη και Πουλασουχίδη Στέλιο.

Ο Εορδαϊκός έδωσε μια νέα πνοή στα ποδοσφαιρικά δρώμενα της ευρύτερης περιοχής του νομού Κοζάνης. Η ομάδα είχε εδραιώσει την παρουσία της στη Β΄ και Γ΄ Εθνική και πάλευε για την άνοδο της στην Α΄ Εθνική, ενώ παράλληλα συμμετείχε με αξιώσεις στο Κύπελλο Ελλάδας. Τα χρώματα με τα οποία αγωνιζόταν ήταν πράσινο και κίτρινο, ένας συνδυασμός πρωτότυπος για ομάδες της Ελλάδας.

### Π.Α.Σ. Πτολεμαΐδα (1996–1999)

To 1996 ο Εορδαϊκός λόγω σοβαρών οικονομικών προβλημάτων ουσιαστικά αδρανοποιήθηκε και συγχωνεύθηκε με τον Ηρακλή Πτολεμαΐδας, ο οποίος μετονομάστηκε σε «**Π.Α.Σ. Πτολεμαΐδα**». 

### Α.Σ. Πτολεμαΐδα (1999–2007)

Κύριο λήμμα: Α.Σ. Πτολεμαΐδα
Κατόπιν, το 1999 ο Π.Α.Σ. Πτολεμαΐδα συγχωνεύτηκε με την Αναγέννηση Πτολεμαΐδας και μετονομάστηκε σε «**Α.Σ. Πτολεμαΐδα**», που τη διετία 2004–2006 ίδρυσε Π.Α.Ε. και αγωνίστηκε στη Γ΄ Εθνική Κατηγορία ως «**Πτολεμαΐδα Λιγνιτωρύχοι Π.Α.Ε.**». 

### Α.Σ. Εορδαϊκός 2007 (2007–2017)

Το λογότυπο του Α.Σ. Εορδαϊκού 2007 (2007–2017).
Τον Αύγουστο του 2007 κι ενώ ο σύλλογος είχε κερδίσει την επάνοδο στη Γ΄ Εθνική αποφασίστηκε η μετονομασία του Α.Σ. Πτολεμαΐδα σε «**Αθλητικός Σύλλογος Εορδαϊκός 2007**», επαναφέροντας εκτός από την ονομασία και τα ιδιαίτερα χρώματα του Εορδαϊκού, το πράσινο και το κίτρινο. 

Μέχρι και την αγωνιστική περίοδο 2010-11 συμμετείχε στο 2ο όμιλο της επαγγελματικής Γ΄ Εθνικής Κατηγορίας ως «**Εορδαϊκός 2007 Τ.Α.Π.**». Την αγωνιστική περίοδο 2011-12 η ομάδα δεν πήρε πιστοποιητικό συμμετοχής στο πρωτάθλημα λόγω χρεών και εσφαλμένων χειρισμών της διοίκησης και από την περίοδο 2012-13 αγωνίστηκε στο τοπικό πρωτάθλημα της Ε.Π.Σ. Κοζάνης. 

Την περίοδο 2013-14 κατέκτησε τον τίτλο της Α΄ Κατηγορίας Ε.Π.Σ. Κοζάνης και συμμετείχε στα μπαράζ ανόδου για τη Γ΄ Εθνική, όμως απέτυχε να κερδίσει την άνοδο. Ωστόσο ένα χρόνο αργότερα, μέσα από την ίδια διαδικασία, η ομάδα κατάφερε και πήρε το εισιτήριο για την Γ΄ Εθνική Κατηγορία. Το 2017 λόγω οικονομικής αδυναμίας της διοίκησης, η ομάδα δεν δήλωσε συμμετοχή στο πρωτάθλημα της Γ΄ Εθνικής και εν τέλει διαλύθηκε. 

### Φ.Σ.Α.Π. Εορδαϊκός Πτολεμαΐδας (2017–Σήμερα)

Το 2017 ιδρύθηκε το «**Φίλαθλο Σωματείο Εορδαϊκός Πτολεμαΐδας Ακαδημία Ποδοσφαίρου**». Το 2018–2019 κατέκτησε το πρωτάθλημα της Β΄ Κατηγορίας Ε.Π.Σ. Κοζάνης και προβιβάστηκε στην Α΄ Κατηγορία Ε.Π.Σ. Κοζάνης.

Το 2023 ο Εορδαϊκός έχασε αγωνιστικά την άνοδο στη Γ΄ Εθνική μέσω των μπαράζ ανόδου, κάτι το οποίο προκάλεσε θλίψη στις τάξεις της ομάδας και απογοήτευση για την απώλεια της επιστροφής στις εθνικές κατηγορίες. Όμως, αυτή η θλίψη δεν κράτησε πολύ καθώς προέκυψαν κενές θέσεις στην παραπάνω κατηγορία και έτσι ο Εορδαϊκός ως επιλαχών ανέβηκε στη Γ΄ Εθνική καλύπτοντας ένα από τα κενά.

#### Απορρόφηση του Π.Σ. Μακεδονικού Φούφα (2023)

Το 2023, μία άλλη ομάδα του ίδιου νομού, ο Π.Σ. Μακεδονικός Φούφα είχε μόλις υποβιβαστεί από τη Γ΄ Εθνική, αφήνοντας την κατηγορία σε μία χρονιά δύσκολη καθώς υπήρχαν πολλές δυνατές ομάδες σε σχέση με αυτή.

Έτσι, το βράδυ της 1ης Ιουλίου 2023 οι διοικήσεις των συλλόγων ανακοίνωσαν την σύμπραξή τους και εξέφρασαν την επιθυμία τους για μία κοινή πορεία με στόχο ένα καλύτερο μέλλον για το ποδόσφαιρο της Πτολεμαΐδας.

Συμμετοχές στις Εθνικές Κατηγορίες
----------------------------------

* Β΄ Εθνική Κατηγορία (7 συμμετοχές): 1979–80, 1980–81, 1981-82, 1982–83, 1989-90, 1990–91, 1992-93
* Γ΄ Εθνική Κατηγορία (17 συμμετοχές): 1983–84, 1984–85, 1985-86, 1986-87, 1987-88, 1988-99, 1991-92, 1993-94, 1994-95, 1995-96, 2007-08, 2008-09, 2009-10, 2010-11, 2015-16, 2016-17, 2023-24

Παραπομπές
----------

1. 1 2  «Εγγεγραμμένα σωματεία | Ηλεκτρονικό Μητρώο Αθλητικών Σωματείων με Ειδική Αθλητική Αναγνώριση». *somateia.gga.gov.gr*. Ανακτήθηκε στις 7 Φεβρουαρίου 2024.
2. ↑  Πουλασιχίδου, Κούλα (28 Ιουλίου 2016). «Αναβαθμίστηκε το γήπεδο Πτολεμαΐδας με την τοποθέτηση 800 καθισμάτων στις κερκίδες του». *e-ptolemeos.gr Ειδήσεις Πτολεμαΐδα Νέα Κοζάνη Εορδαία News*. Ανακτήθηκε στις 31 Ιουλίου 2023.
3. 1 2 3  Τσιώρας, Κώστας. «60 χρόνια από την ίδρυση της ιστορικής Ε.Π.Σ. ΒορειοΔυτικής Μακεδονίας - Ιστορική αναδρομή». *matiesstasport.blogspot.com*. Ανακτήθηκε στις 21 Νοεμβρίου 2017.
4. ↑  «ΑΘΛΗΤΙΚΗ ΕΝΩΣΗ ΤΡΙΚΑΛΩΝ Η ΕΛΠΙΔΑ». *www.fa3.gr*. Ανακτήθηκε στις 31 Ιουλίου 2023.
5. ↑  Greece - Mergers and Name Changes rsssf.com
6. ↑  «To site των fans του Εορδαϊκού». *eordaikos.blogspot.com*. Ανακτήθηκε στις 31 Ιουλίου 2023.
7. ↑  Μάρκος Πετρόπουλος (7 Σεπτεμβρίου 2017). «Αύριο ο καταρτισμός των ομίλων της Γ' Εθνικής – 12 ομάδες δεν δήλωσαν συμμετοχή!!!». sentra.com.gr.. Ανακτήθηκε στις 22 Νοεμβρίου 2017.
8. ↑  Ιωαννιδης, Γιαννης (2 Ιανουαρίου 2021). «Αθλητικό Μητρώο: Τα σωματεία της Κοζάνης που έκαναν εγγραφή μέχρι τις 31-12-2020 – maksports.gr». Ανακτήθηκε στις 31 Ιουλίου 2023.
9. ↑  «Ακαδημία Ποδοσφαίρου: Φίλαθλο Σωματείο *ΕΟΡΔΑΙΚΟΣ* μια νέα σχολή ποδοσφαίρου στην Πτολεμαΐδα». *matiesstasport.blogspot.com*. Ανακτήθηκε στις 2 Αυγούστου 2017.
10. ↑  «Γ' Εθνική: Αυτές οι ομάδες δήλωσαν συμμετοχή – Οι απουσίες και πως θα καλυφθούν τα κενά- Μέσα και ο Εορδαϊκός». *e-ptolemeos.gr*. Ανακτήθηκε στις 23 Ιουλίου 2023.

Εξωτερικοί σύνδεσμοι
--------------------

* Φ.Σ.Α.Π. Εορδαϊκός Πτολεμαΐδας – Επίσημος ιστότοπος

|  |  |
| --- | --- |
| 

|  |
| --- |
| * Πύλη:Αθλητισμός
* Πύλη:Ποδόσφαιρο
* Πύλη:Ελλάδα
 |

 |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Γ' Εθνικής Κατηγορίας Ποδοσφαίρου Ανδρών 2023–2024 |
| --- |
|  |
| 1ος Όμιλος | 
* Αετός Βαρβάρας
* Αναγέννηση Επανομής
* Απόλλων Παραλιμνίου
* Άρης Αβάτου
* Άρης Πετεινού
* Βέροια
* Δόξα Δράμας
* Θερμαϊκός Θέρμης
* Καβάλα
* Κεραυνός Αγγελοχωρίου
* ΠΑΟΚ Κρηστώνης
* Μέγας Αλέξανδρος Αγίας Μαρίνας
* Νέστος Χρυσούπολης
* Νίκη Ευκαρπίας
* Ορέστης Ορεστιάδας
* Πανθρακικός
* Ποσειδών Νέας Μηχανιώνας
* Χανιώτης
 |  |
|  |
| 2ος Όμιλος | 
* Αναγέννηση Άρτας
* Αστέρας Πετριτή
* Αστέρας Σταυρού
* Βατανιακός
* Εθνικός Νέου Κεραμιδίου
* Εορδαϊκός
* Ζάκυνθος
* Θεσπρωτός
* Θύελλα Κατσικά
* Καστοριά
* Κιλελέρ
* Λευκίμμη
* Μαγνησιακός Βόλου
* Νέα Αρτάκη
* Πιερικός
* Σβορώνος
* Τρίκαλα
* Φήκη
 |
|  |
| 3ος Όμιλος | 
* Αστέρας Βάρης
* Αφάντου
* Βύζας Μεγάρων
* Ελλάς Σύρου
* Εράνη Φιλιατρών
* Ερμιονίδα
* Θύελλα Ραφήνας
* Ιάλυσος Ρόδου
* Κόρινθος
* Μαρκό
* Μεσολόγγι
* Μύκονος
* ΠΑΟ Βάρδας
* Παναιγιάλειος
* Παναργειακός
* Πανελευσινιακός
* Πύλι
* Ρόδος
 |
|  |
| 4ος Όμιλος | 
* Αγία Παρασκευή
* Άγιος Νικόλαος
* Αλμυρός Γαζίου
* Απόλλων Σμύρνης
* Άρης Πετρούπολης
* Ατρόμητος Πειραιώς
* Ατσαλένιος
* Εθνικός Πειραιώς
* Ελλοπιακός
* Επισκοπή
* Ερμής Ζωνιανών
* Ηλυσιακός
* Πανιώνιος
* Περαμαϊκός
* Προοδευτική
* Ύπατο
* Φωστήρας
* Χαϊδάρι
 |

 |